Ertebøllefolkets fartøjer var [[stammebåd]]e af [[lind]]. De kendes bl.a. fra [[Tybrind Vig]] på Vestfyn.<ref name="JJ 200">Jensen (2001), s. 200</ref> Stammebådene var henved 10 m lange<ref name="JJ 200"/>, med spidsoval stævn, flad bund og forholdsvis rette sider. Bunden var 3–5&nbsp;cm tyk, siderne 1–2&nbsp;cm tykke, opadtil afsluttede af en afrundet, fortykket ræling. Agterstavnen var ca. 60&nbsp;cm bred. Fund viser, at man har foretaget sejladsen ved hjælp af bredbladede, nærmest hjerteformede [[Åre (roning)|årer]] af asketræ, hvoraf en var smukt dekoreret med et symmetrisk motiv.<ref name="JJ 202">Jensen (2001), s. 202</ref> Stammebåden kunne rumme 6-8 personer svarende til en familie eller en jagtgruppe. I bådens agterende fandtes et lille ildsted, der kan hænge sammen med åleblusning.<ref name="JJ 200"/>
Historie